section_heading: Vilko Gecan
paragraph_text: Već se u Novim vijestima slikar gotovo oslobodio individualizacije crta lica prikazanih figura, no tek se slikom U krčmi u potpunosti distancira od opisa pojedinačnih osobina protagonista. Unatoč tome slika nije lišena ekspresivnosti. Riječ je o jedinstvenom pomaku u jedan hibridan izraz kakav više nećemo nalaziti u njegovu opusu. Naglašenu stilizaciju i oplošnjavanje figura i prostora Vilko Gecan proveo je i na nekoliko prijedloga za oblikovanje naslovih stranica časopisa The Dance. Spomenute naslovnice nikada nisu realizirane, već su sačuvane izvedene skice, odnosno gotovi predlošci za tisak.